Venerabili in Christo patri ac domino K., Dei gratia Abonensi episcopo, decanus totumque capitulum Revaliensis ecclesie salutem et quidquid poterint seruicii et honoris. Quum in domo leprosorum Reualie infirmi quam plurimi, diuersorum dolorum generibus afflicti. communioni hominum nequaquam ratione infectionis possint interesse, quia una ovis morbida totum gregem inficit et corrumpit, cum etiam tales, defectum victualium patientes, sine largicione bonorum hominum non ualeant sustentari, paternitati vestre pro ipsis suplicamus, quatinus latori presentium, fratri predicte domus, in elemosinarum peticione, ob reuerentiam diuine retribucionis ac nostre peticionis intuitu, misericorditer faueatis, exortantes secerdotes vestre dyocesis in remissionem peccaminum, vt dictum nuncium aput parochianos suos velint promouere